Delta Termostav Mráz Košice

Delta Termostav Mráz Košice (skrátene DTM Košice), v 50. až 80. rokoch pod názvom TJ Lokomotíva Košice, ktorého súčasťou bol aj basketbalový oddiel, bol slovenský basketbalový klub, ktorý sídlil v košickej mestskej časti Sever. Bol založený v roku 1946 spoločne s futbalovým a stolnotenisovým oddielom do novo založeného Športového klubu Železničiari. Ženský oddiel býval dlhoročným účastníkom česko-slovenskej a neskôr aj slovenskej najvyššej súťaže. Na zlatú medailu však nikdy nedosiahol. Klub zanikol v roku 2001 po pretvorení pôvodného klubu do novo vzniknutej organizácie Delta V.O.D.S. Košice (neskôr Good Angels). Klubové farby boli modrá a biela.

Svoje domáce zápasy hral v basketbalovej hale Lokomotíva v košickom Čermeli.

Historické názvy 
Zdroj: 

 1946 – ŠK Železničiari Košice (Športový klub Železničiari Košice)
 1946 – fúzia s ŠK Sparta Košice => ŠK Železničiari Sparta Košice (Športový klub Železničiari Sparta Košice)
 1949 – fúzia s Sokol Jednota Dynamo Košice => ZSJ Dynamo ČSD Košice (Závodná sokolská jednota Dynamo Československé štátne dráhy Košice)
 1952 – TJ Lokomotíva Košice (Telovýchovná jednota Lokomotíva Košice)
 1963 – fúzia s TJ VSŽ Košice => TJ Lokomotíva VSŽ Košice (Telovýchovná jednota Východoslovenské železiarne Lokomotíva Košice)
 1967 – opätovné oddelenie => TJ Lokomotíva Košice (Telovýchovná jednota Lokomotíva Košice)
 1990 – BK Lokomotíva Košice (Basketbalový klub Lokomotíva Košice)
 1992 – fúzia s TJ Jednota VSS Unimex Košice => BK VSS Lokomotíva Košice (Basketbalový klub Východoslovenské strojárne Lokomotíva Košice)
 1997 – Delta Management Lokomotíva Košice
 1998 – Delta Management Košice
 1999 – Delta Domex Košice
 2001 – Delta Termostav Mráz Košice

Referencie 

Slovenské basketbalové kluby
Šport v Košiciach
Organizácie založené v 1946